Zambá wama a lóm éngəlɛs woé, ńdɔ ǎ dīb mim̀bóm bímgbə́m, bə́ təge ma bɔ abé, amú mə̄ yénē təge ai bidzo á mís móe; tɔ á mís móē fə, ǎ ńkūkúmá, mə tə́lə̄ á sááŋ, təge ai bidzo.” 24Ǹkúkúmá ā ngawóg miǹtag eyə́gan, ńdɔ á ngábéndē nâ bə́ vāa Daníel ébē. Ńdɔ̄ bə́ ngávaa Daníel ébē, bə́ kɔ́bɔ́ nye mvɔí, amú á ngābi áfidi ai Zambá wōē. 25Ńdɔ ǹkúkúmá á ngālóm lóē é bod bə́ ngátsíg Daníel ḿbə̂ mvǎ, a bɔ̌ naa bə́ wōā bɔ́ ébē bímgbə́m étēde, bɔ́ bə́bēn, ai bɔ́n bábán ai biníngá bábán[7], ósúsúa bēn yə nâ bâkə kwí ébē á sī, bimgbə́m bílad yǎ bɔ̄, bí mān fə̄ bɔ́ nyálī bivɛ̌s.